* **Ρεθεμνιώτικο Καρναβάλι 4 μέρες 15-18/03/24. Αεροπορικώς**

**1η Μέρα | Θεσσαλονίκη – Ηράκλειο – Περιήγηση πόλης – Μουσείο / Κνωσό.**

Συγκέντρωση νωρίς το πρωί στο αεροδρόμιο ΄΄Μακεδονία΄΄ για την απευθείας πτήση μας στο Ηράκλειο. Άφιξη και άμεση αναχώρηση για την πόλη για να ξεκινήσουμε την περιήγηση μας. Αρχικά, θα δούμε τα τείχη, από τα σπουδαιότερα μνημεία της Ενετοκρατίας. Ακολουθεί η επίσκεψη στο ναό του Αγίου Τίτου, τη Λότζια κοντά στην πλατεία του Αγίου Τίτου. Στη συνέχεια θα επισκεφτούμε το αρχαιολογικό μουσείο της πόλης (εισιτήρια εξ ’ιδίων). Αργότερα θα αναχωρήσουμε για τα Ανάκτορα της Κνωσού (εισιτήρια εξ ‘ ιδίων). Η Κνωσός ήταν το κέντρο του μινωικού πολιτισμού κατά το διάστημα 2000-1400π.χ. Εδώ βρισκόταν το μεγαλύτερο ανάκτορο της μινωικής Κρήτης που οικοδομήθηκε πάνω στα ερείπια παλαιότερου. Στη συνέχεια επιστροφή στο Ηράκλειο και τακτοποίηση στο ξενοδοχείο μας.

**2η Μέρα | Ηράκλειο – Ημερήσια εκδρομή στα Χανιά.**

Πρωινό και αναχώρηση για τα Χανιά. Άφιξη και αμέσως θα επισκεφθούμε τους τάφους των Βενιζέλων που βρίσκονται σε μια υπέροχη τοποθεσία επάνω στο λόφο του προφήτη Ηλία με πανοραμική θέα στην πόλη! Χρόνος αρκετός για την περιήγηση και την γνωριμία μας με την πόλη. Από την κεντρική πλατεία στο Σιντριβάνι, το Γιαλί Τζαμί, την Μητρόπολη, την Μονή Φραγκισκανών που στεγάζει το αρχαιολογικό μουσείο, το φρούριο Φιρκά, αλλά και τα Νεώρια. Ελεύθερος χρόνος για φαγητό και ψώνια. Στη συνέχεια επιστροφή στο Ηράκλειο.

**3η Μέρα | Ηράκλειο – Ημερήσια εκδρομή στο Ρέθυμνο – Εκδηλώσεις καρναβαλιού.**

Πρωινό και στη συνέχεια θα αναχωρήσουμε για το Ρέθυμνο όπου θα έχουμε ελεύθερο χρόνο να απολαύσουμε τις εκδηλώσεις και την παρέλαση του καρναβαλιού το οποίο μετράει πάνω από 100 χρόνια ζωής! Η διοργάνωση συντίθεται από μια πλατιά και αυθόρμητη προσφορά, από ανθρώπους όλων των ηλικιών, που υποστηρίζουν με πάθος το Ρεθεμνιώτικο Καρναβάλι το μεγαλύτερο στην Κρήτη , επιστροφή στο Ηράκλειο.

**4η Μέρα | Ηράκλειο – Πτήση επιστροφής.**

Πρωινό και ελεύθερος χρόνος για τα τελευταία μας ψώνια στην πανέμορφη πόλη του Ηρακλείου. Στη συνέχεια αναχώρηση για το αεροδρόμιο για την πτήση της επιστροφής.

|  |  |
| --- | --- |
| **Ρεθεμνιώτικο Καρναβάλι 4 μέρες** | **Αναχώρηση: 15/03/24 - Πακέτο εκδρομής** |
| **Ξενοδοχείο** | **Κατ.** | **Διατροφή** | **Τιμή σε δίκλινο** | **Τιμή Παιδιού σε τρίκλινο** | **Επιβάρυνση μονόκλινου** | **Γενικές Πληροφορίες** |
| Olympic | 3\* | Πρωινό | 389€ | 340€ | 99€ | Πτήσεις με την Sky Express: Θεσσαλονίκη - Ηράκλειο: 09:00 - 10:15 Ηράκλειο - Θεσσαλονίκη: 13:50-15:05 |
|
|
|
|
|
| **Στη τιμή περιλαμβάνονται**: Αεροπορικά εισιτήρια με την Sky Express. Μία χειραποσκευή 8 κιλών + ένα προσωπικό αντικείμενο, και μία παραδοτέα αποσκευή 20 κιλών. Τρείς (3) διανυκτερεύσεις στο ξενοδοχείο που αναγράφεται στον αναλυτικό τιμοκατάλογο. Πρωινό στον χώρο του ξενοδοχείου καθημερινά. Τη μεταφορά, εκδρομές και περιηγήσεις που περιλαμβάνονται στο αναλυτικό μας πρόγραμμα. Έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης. ΦΠΑ.**Δεν περιλαμβάνονται:** Φόροι αεροδρομίων: 40€ το άτομο. Δημοτικοί φόροι: 9€ το άτομο. Εκδηλώσεις καρναβαλιού. Είσοδοι σε μουσεία, εκδηλώσεις και διασκεδάσεις, ότι αναφέρεται ως προαιρετικό ή προτεινόμενο, ειδική ασφάλεια Covid - 19: τιμή 15€. Ζητήστε περισσότερες πληροφορίες. |
|